Εφαρμόζεται σε όλες τις σιδηροδρομικές μεταφορές στην ΕΕ. Θεσπίζει κοινούς κανόνες για την παραγωγή πανευρωπαϊκών στατιστικών σχετικά με τις σιδηροδρομικές μεταφορές. Αναδιατυπώνει και καταργεί τον κανονισμό (ΕΚ) αριθ. 91/2003 ο οποίος τροποποιήθηκε επανειλημμένα και ουσιωδώς. Οι χώρες της ΕΕ: πρέπει να παρέχουν στατιστικές για όλες τις σιδηροδρομικές μεταφορές στην εθνική τους επικράτεια και να τις κατανέμουν ανά χώρα, εάν πρόκειται για διεθνείς σιδηροδρομικές μεταφορές· μπορούν να εξαιρούν από τις στατιστικές, σιδηροδρομικές μεταφορές οι οποίες δραστηριοποιούνται σε βιομηχανικές ζώνες ή λιμάνια παρέχουν τοπικές τουριστικές υπηρεσίες, όπως οι ατμοκίνητοι σιδηρόδρομοι ιστορικού χαρακτήρα· συντονίζουν τις χρησιμοποιούμενες πηγές των στοιχείων και εξασφαλίζουν την ποιότητα των στατιστικών· αποστέλλουν τις στατιστικές στη Eurostat, τη Στατιστική Υπηρεσία της ΕΕ. Οι απαιτούμενες στατιστικές καλύπτουν: τριμηνιαία και ετήσια δεδομένα για εμπορεύματα και επιβάτες που μεταφέρθηκαν, συμπεριλαμβάνοντας στοιχεία για τη μεταφορά τους ανά χιλιόμετρο· την ετήσια κατανομή ανά περιφέρεια για τις μεταφορές εμπορευμάτων και επιβατών, με συχνότητα κάθε 5 έτη· τις ροές κυκλοφορίας σχετικά με τον αριθμό των αμαξοστοιχιών που χρησιμοποιούνται για εμπορεύματα και επιβάτες, με συχνότητα κάθε 5 έτη· λεπτομερή ταξινόμηση των διαφορετικών ειδών εμπορευμάτων, συμπεριλαμβανομένων των επικίνδυνων αντικειμένων. Η εθνική πληροφόρηση που συλλέγεται από έναν δημόσιο ή ιδιωτικό φορέα μπορεί να προέρχεται από: υποχρεωτικές έρευνες· διοικητικά ή κανονιστικά στοιχεία· διαδικασίες στατιστικής εκτίμησης· επαγγελματικές οργανώσεις της σιδηροδρομικής βιομηχανίας· μελέτες ad hoc. Η Eurostat: αποστέλλει τις στατιστικές βασιζόμενη στα στοιχεία που λαμβάνει· αναπτύσσει και εκδίδει μεθοδολογία προκειμένου να βοηθήσει τις εθνικές αρχές στη συλλογή στοιχείων ποιότητας. υποβάλλει μια έκθεση στο Ευρωπαϊκό Κοινοβούλιο και το Συμβούλιο, μέχρι την 31η Δεκεμβρίου 2020 — και στη συνέχεια κάθε 4 έτη — σχετικά με την εφαρμογή της νομοθεσίας· από την 13η Δεκεμβρίου 2016, έχει την εξουσία να ανανεώνει κάθε 5 χρόνια την έκδοση κατ’ εξουσιοδότηση πράξεων, σύμφωνα με το άρθρο 290 της συνθήκης για τη λειτουργία της Ευρωπαϊκής Ένωσης, ώστε να προσαρμοστούν τεχνικοί ορισμοί υπό το φως των νέων εξελίξεων· επικουρείται από την επιτροπή του ευρωπαϊκού στατιστικού συστήματος.